उन्होंने बतलाया कि जब उन्हें कारीतास अंतरराष्ट्रीय से “यात्रा साझा करें” के नये अभियान पर ईमेल प्राप्त हुआ जो स्थानीय समुदायों को शरणार्थियों का स्वागत करने एवं नये समाज में शामिल करने का प्रोत्साहन देता है, वे उसे पाकर असमंजस में पड़ गये, यह सोचकर कि सीरिया में इस अभियान को किस तरह लागू किया जा सकता है? उसके किस भाग को मेजबान समझा जा सकता है? उन्होंने कहा कि सीरिया के अंदर शरणार्थी नहीं हैं। यद्यपि अधिकतर लोग विस्थापित हो चुके हैं तथापि यह एक पीड़ित समाज है जो युद्ध के कारण लम्बे समय से दुःख झेल रहा है और इस दुःख से कोई भी परिवार अछूता नहीं है।